Abaana bwe baalwala baze n'atukyawa
WALIWO ebibonerezo ebikakali ebiteekeddwa mu bbago ly'etteeka ly'akaboozi nga ssinga omuntu omusango gumusinga olwo nga bamusalira.
Omuntu ssinga asiba munne n'amuggalira mu bukyamu ng'alina ekigendererwaoba okumuwonya embeera embi gy'alimu abeera azzizza omusango era bwe gumusinga asibwa emyaka 10 oba okuwa engassi etekka wansi wa 5,000,000/- oba okukola ebibonerezo byombi.
Okutigaatiga ebitundu by'omubiri ebyensonyi ng'amabeere, ebisambi, oba okubiraga abantu abalala oba okubyogerako ng'olina ekigendererwa ky'okumuswaza osobola
Omuntu yenna ssinga akola ekintu ekiyamba okunafuya omuntu n'asobezebwako gamba ng'okukozesa kalifoomu asobola okuvunaanibwa era n'aweebwa ekinonerezo kya kusibwa emyaka musanvu okusibwa omwaka mulamba oba okuwa engassi ya mitwalo 48 oba okukola ebibonerezo byombi.
Omuntu yenna alina obuyinza bw'akozesa ofiisi ye okusendasenda omuwala okumwagala olw'okumusuubiza ebintu ng'okumuwa omulimu, okumukuza ky'okumusobyako bw'akwatibwa ne gumusinga asibwa emyaka musanvu.
Omuserikale ssinga asobya ku musibe oba n'abeerako engeri yonna gy'amusendasenda aweebwa ekibonerezo kya kusibwa emyaka musanvu.
Okwegatta n'omuntu atannaba kwetuuka abeera azzizza omusango era asobola okusibwa emyaka 18.
Ssinga weegatta n'omwana atannaba kwetuuka nga tannaweza myaka 18, omwana aliko obulemu, ng'obadde olina obuvunaanyizibwa ku mwana okumulabirira, ng'obadde muzzi wa misango wa lulango, ng'omulinako oluganda oba eyakutte ng'alina obulwadde bwa siriimu bwe gukusinga osibwa obulamu bwo bwonna (okusibwa amayisa).
Omuntu yenna akkiriza omwana okubeera mu bwamalaaya ng'akimanyi oba n'akkiriza okuyingiza omwana mu bwamalaaya asibwa emyaka 10.
Omuntu ssinga anyumiza akaboozi mu kifo ng'abaana balaba oba okulaba abaana ebifaananyi by'abanyumya akaboozi asibwa emyaka 10.
Ssinga okwatibwa ng'obadde ogezaako okwegatta n'omwana atannaba kwetuuka bwe gukusinga osibwa emyaka musanvu.
Okuggyako ng'ofunye olukusa lwa kkooti tewali akkirizibwa kulaga mannya, endagiriro oba ekirala kyonna ekiraga omuntu asobezeddwaako. Kino kikwata n'amawulire era ssinga gukusinga osobola okutanzibwa emitwalo 24 oba okusibwa emyezi mukaaga oba okukola ebibonerezo byombi.
Leero mu mboozi y'omukenkufu tukulaze engeri gy'oyinza okukozesaamu ebikoola by'amapaapaali okulwanyisa obukadde ne binnamakula
Leero mu mboozi y'omukenkufu, tukuleetedde sabbuuni w'ebikoola by'amapaapaali awonya olususu olusiiwa n'agoba akasu